Известување

Врз основа на Програмата за потикнување на енергетска ефикасност во домаќинствата за 2024 година („Службен весник на Република Северна Македонија“ број 13/24) и Програмата за заштита на ранливи потрошувачи на енергија за 2024 година („Службен весник на Република Северна Македонија“ број 17/24), од страна на Министерството за економија на ден 31 јануари 2024 година, објавен е јавен оглас за доделување на Потврда–ваучер за купување и вградување високоефикасни инвертер клима уреди во домаќинствата за 2024 година, Јавен оглас за стекнување со финансиска подршка преку доделување на потврда – ваучер за купување и вградување високоефикасни инвертер клима уреди за лица кои спаѓаат во категоријата ранливи потрошувачи на енергија за 2024 година и Јавен повик за пријавување на интерес од страна на правни субјекти кои вршат трговија на високоефикасни инвертер клима уреди.

Постапката за избор на лица корисници на потврдите – ваучери од програмите е спроведена од комисии формирани од министерот за економија.

При изборот и подготовката на листата на корисници, од страна на комисиите формирани од министерот за економија се постапувало по принципот „прв дојден, прв услужен“ се до исцрпување на предвидените средства во Програмата за потикнување на енергетска ефикасност во домаќинствата за 2024 година или по принципот на најниски примања во домаќинствата за 2023 година за секоја од категориите на лицата со ниски примања се до исцрпување на предвидените средства од Програмата за заштита на ранливи потрошувачи на енергија за 2024 година.

Комисиите до министерот за економија изготвуваат и достават извештај со прилог табели со уредни и комплетни барања, за издавање на потврди-ваучери за купување и вградување на високоефикасни инвертер клима уреди, кој истите ги доставува до министерот за енергетика, рударство и минерални суровини согласно измената на Програмата за потикнување на енергетска ефикасност во домаќинствата за 2024 година („Службен весник на Република Северна Македонија“ број 209/24) и измената на Програмата за заштита на ранливи потрошувачи на енергија за 2024 година („Службен весник на Република Северна Македонија“ број 210/24).

Имајќи го во предвид фактот дека изборот е извршен од нашиот правен претходник - Министерството за економија, како и тоа дека планираните финансиски средства се распределени во точно определен износ од Републичкиот Буџет, а доделувањето на ваучери за купување и вградување на високоефикасни инвертер клима-уреди е предвидено да се изврши еднократно и во определен рок, Министерството за енергетика, рударство и минерални суровини во завршување на ова постапка, по затечена и завршена целосна постапка за избор, во интерес на остварување на правото на граѓаните, го изврши единствено доделувањето на потврдите-ваучери на корисниците.

Од горенаведеното Ве известуваме дека при реализирање на Програмите, Министерството за енергетика, рударство и минерални суровини во фазата на доделување, ги примени пропишаните обврски од програмите и јавните повици и надвор од истите не постапуваше и нема право да постапува, односно да презема дејствија кои не се дел од постапката.

Со почит,

Министерство за енергетика,

рударство и минерални суровини